Альфрэд Ізідор Ромер

**Альфрэд Ізідор Ромер** (, Вільня — , ) — беларускі і польскі жывапісец, скульптар, мастацтвазнавец, этнограф. Удзельнік паўстання 1863—1864 гадоў.

## Біяграфія 
Паходзіў са старажытнага рыцарска-шляхецкага роду Ромераў, які вядзе свой пачатак з XV стагоддзя, з Саксоніі і перасяліўся ў Вялікае Княства Літоўскае праз Курляндыю. Сын Эдварда Яна Ромера, удзельніка паўстання 1830—1831 гадоў,  і ягонай першай жонкі Ганны з Белазораў; унук прэзідэнта 2-га дэпартамента Віленскага галоўнага суда ў 1803—1813 гадах — Міхала Ромера.
thumb|left|200px|Хрыстос і сірата
[thumb|left|200px|[Пінская мадонна, карціна|Божая Маці з дзіцём ці Мадонна Пінская, 1894]]

Браў удзел у нацыянальна-вызваленчым паўстанні 1863—1864 гадоў, пасля паражэння быў арыштаваны і пасаджаны ў Дынабургскую крэпасць. Неўзабаве прадаў маёнтак Крэўна і выехаў у Германію, дзе працягнуў навучанне ў мюнхенскай Акадэміі мастацтваў. Са сваім педагогам Артурам Георгам фон Рамбергам, які разам з Людвігам фон Хагнам аказалі на яго значны ўплыў, і Альбертам Келерам наведаў Італію. У Італіі галоўным чынам быў заняты заказнымі партрэтамі арыстакратаў і садова-паркавымі пейзажамі, таксама капіраваў Веранезэ. Выстаўляў свае гравюры, партрэты і скульптуры ў розных еўрапескіх гарадах: Мюнхене, Кракаве, Парыжы. У сярэдзіне 1870-х вяртаецца на Віленшчыну, які належаў яго жонцы графіні Вандзе Сулістроўскай

## Памяць 
Імя А. Ромера носяць вуліцы ў вёсках Камаі і Каралінава, а таксама Пастаўская дзіцячая мастацкая школа. Планавалася ў 2009 годзе, да 600-годдзя раённага цэнтра, недалёка ад школы ўсталяваць помнік мастаку.

15 жніўня 2001 годзе ў Каралінаве быў усталяваны помнік жонцы Альфрэда Ромера, мясцовай асветніцы Вандзе Ромер (1850—1944; скульптар Алесь Цыркуноў).

## Галерэя 

Выява:Alfred Romer - Portret córki Heleny z pieskiem.jpg|Гелена 
Выява:Mergaitės rankų studija.jpg|Жаночыя рукі 
Выява:Landvarova, Tyškievič. Ляндварова, Тышкевіч (A. Römer, 1869).jpg|Ляндварова, 1869
Выява:Troki, Fara. Трокі, Фара (A. Römer, 1869).jpg|Трокі
Выява:Troki, Fara, Römer. Трокі, Фара, Ромэр (A. Römer, 1850-97).jpg|Трокі
Выява:Selfportrait Alfred Izydor Römer.jpg|Аўтапартрэт
Выява:Florian Danauskas. 1860Romer.jpg|Партрэт ссыльнага паўстанца Фларыяна Даноўскага, 1860, Нацыянальны музей Літвы
Выява:Alfred Romer.Alexandravicius.jpg|Партрэт святара Баляслава Александровіча, 1864, Нацыянальны музей Літвы
Файл:Kabylnik, Rynak. Кабыльнік, Рынак (1880).jpg|Стары касцёл на Рынку ў Кабыльніку (цяпер в. Нарач), 1880

## Літаратура 
* *Romer-Ochenkowska, H.* Sztuka litewska: A. Römer // Litwa i Ruś. — 1913. — R. 2. — Z. 7—9.
* *Высоцкі А.* Знаёмства з Альфрэдам Ромерам// Нарачаснская зара. — № 115-117. — 13 верасня 2003 г.
* *Драўніцкі І.* Мастакі з дынастыі Ромераў . — Паставы, 2013. — 60 с.
* *Драўніцкі І.* Мастак з дынастыі Ромераў// Наша вера (Мінск). — 2013. — № 3 (65).
* *Цыркуноў А.* Нашчадак старасвецкага роду// Народная воля. — 10 чэрвеня 2003 г.
* *Дробов Л. Н.* Живопись Белорус­сии XIX—начала XX в. — Мн., 1974. — С. 207—210.
* *Літвіновіч, А.* Ромер Альфрэд Ізідор //  — С. 120—121.
* 

## Спасылкі 
* Спружына экспрэсіі Альфрэда Ромера 
* ПАЯДНАНАСЦЬ ЗЯМНОГА І ВЕЧНАГА  //Алесь МАРЦІНОВІЧ

Альфрэд Ізідор
Катэгорыя:Мастакі Польшчы
Катэгорыя:Мастакі Беларусі
Катэгорыя:Пахаваныя ў Тракаі
Катэгорыя:Памерлі ў Пастаўскім раёне